दूइयें परिएं दे जोर देने पर ओ परी बी रोजा आंङ गै उंदे कन्ने नौहने गी चली पेइ। उंदी टोली तला पर पुज्जी। रोजा आंङू गै उनें सारिएं अपने टल्ले बी कंढै इक्क संगमरमै दे थड़े पर लोआए ते चबक्खी नजर फेरिऐ ओ तला च नौहने लेइ बड़ी गेइआं। उंदें तला च बड़दे सार गै राजे नै बी डोल गै उस परी दे टल्ले चुक्के ते आइऐ रोजा आङू इक्क थार छपिऐ उंदे नौहने दा तमाशा दिक्खन लगी पेआ। अज्ज उन्न अपने मनै दी पसंद परिआ दे टल्ले बी चुक्की आंदे दे हे ते हून ओदा दिल होर बी जैदा उछलै दा हा जे दिक्खो अज्ज अग्गें के हुंदा ऐ।